PACHETUL DE INFORMAȚII
ANEXĂ
A PROCEDURII PRIVIND PROGRAMUL DE GRANTURI PENTRU TINERI CERCETĂTORI DIN UNIVERSITATEA DIN BUCUREȘTI

Obiective
Stimularea dezvoltării resursei umane din cercetare prin acordarea de granturi pentru tinerii cercetători pe o perioada de 12 luni. Granturile se adresează unor tineri cercetători cu rezultate deosebite obținute în cercetarea științifică la Universitatea din București, după obținerea titlului de doctor.

Rezultate estimate
· Creșterea numărului de publicații din Universitatea din București.
· Creșterea numărului de proiecte de cercetare și al cererilor de finanțare depuse la competițiile de granturi naționale și internaționale.

Criterii de eligibilitate
Candidatul trebuie să îndeplinească următoarele criterii de eligibilitate:
· Are deja titlul de doctor, obținut cu maximum 7 ani până la momentul depunerii aplicației. 
· Este într-o relație contractuală de muncă cu Universitatea din București. 

Condiții minime de performanță pentru a fi eligibil pentru acest program
· să fi publicat minimum 3 lucrări de la terminarea doctoratului, ca autor principal/ corespondent sau fără participarea conducătorului de doctorat. Respectivele publicații trebuie să fie indexate ISI, SCOPUS sau ERIH sau în cărți editate la edituri internaționale prestigioase. Pentru cei care și-au susținut lucrarea de doctorat în ultimele 12 luni, criteriul se modifică la minim un articol publicat, ca autor principal/corespondent sau fără participarea conducătorului de doctorat, și alte articole trimise la publicare în reviste indexate ISI, SCOPUS sau ERIH sau în volume colective publicate la edituri internaționale de prestigiu;
· să fi participat la viața academică internațională (la conferințe internaționale cu sistem de selecție, la colocvii sau seminarii internaționale).

Durata grantului: 12 luni.

Valoarea grantului: 25000 lei 

Cheltuieli eligibile pentru activitățile de cercetare propuse prin proiect
· [bookmark: _GoBack]Cheltuieli de logistică: echipamente, consumabile de laborator și birou, acces la infrastructura de cercetare a terților etc., conform actelor normative în vigoare, care stabilesc normele metodologice privind categoriile de cheltuieli pentru activități de cercetare–dezvoltare și de stimulare a inovării, finanțate de la bugetul de stat.
· Cheltuieli de deplasare, conform actelor normative în vigoare, care stabilesc normele metodologice privind categoriile de cheltuieli pentru activități de cercetare–dezvoltare și de stimulare a inovării, finanțate de la bugetul de stat.
Notă: La momentul depunerii propunerii de grant, se va face o estimare a modului de cheltuire a sumei alocate (buget antecalcul). Dacă propunerea este finanțată, sunt posibile realocări de sume între cele două capitole menționate anterior. 

Obligațiile deținătorului de grant
· Să pună în aplicare propunerea de proiect prezentată spre finanțare.
· Să nu beneficieze de o altă finanțare postdoctorală (directori de granturi de cercetare, burse postdoctorale) pe durata prevăzută pentru implementarea proiectului propus spre finanțare.
· Să participe la viața comunității științifice a ICUB prin:
· participarea la întâlnirile organizate în cadrul secțiunii ICUB unde își desfășoară cercetarea;
· susținerea unei prelegeri publice în cadrul ICUB.
· Să indice afilierea instituțională la ICUB pe fiecare lucrare prezentată la conferințe sau trimisă spre publicare în perioada grantului. 
· La sfârșitul grantului să poată face dovada trimiterii către publicare a minimum 2 articole în reviste indexate ISI, Scopus sau ERIH sau colecții/volume colective publicate la edituri prestigioase din străinătate.
· La finalizarea grantului să prezinte un raport de cercetare, care să detalieze etapele și rezultatele cercetării.

Sistemul de depunere a cererilor de finanțare
Cererea de finanțare va conține următoarele componente:
· Un formular de înscriere (disponibil pe pagina de web a ICUB);
· CV și listă de lucrări, redactate în limba engleză;
· Adeverință de susținere a doctoratului sau copie după diploma de doctor;
· Maximum 3 articole/ lucrări/ brevete publicate;
· Proiectul de grant trebuie redactat în limba engleză. Proiectul va avea maximum 1600 cuvinte/5 pagini (fără a include bibliografia, care se anexează separat) și va avea următoarea structură:
· descrierea contextului proiectului (starea actuală a domeniului cercetării, realizările candidatului în domeniu etc.);
· descrierea obiectivelor și a planului de lucru, cu detalii pentru estimarea fezabilității proiectului;
· estimarea rezultatelor.
· Un buget antecalcul (o estimare a modului de cheltuire a sumei alocate pentru activitățile de cercetare propuse în proiect).
Cererile de finanțare se primesc permanent, dar cele depuse de la 1 ianuarie până la data de 31 mai  se vor juriza în panelul din luna octombrie/noiembrie, iar cele depuse de la 1 iunie până la 31 decembrie se vor juriza în panelul din luna aprilie/mai. Cererile de finanțare pot fi trimise prin e-mail, pe tot parcursul anului, la adresa office@icub.unibuc.ro, specificându-se secțiunea ICUB în cadrul căreia se candidează

Sistemul de selecție
1. Verificarea criteriilor de eligibilitate
Verificarea criteriilor de eligibilitate se realizează în interval de 2 săptămâni de la data primirii aplicației. Dacă dosarul nu este complet, procesul de selecție nu va mai continua. Se verifică următoarele aspecte:
· Candidatul trebuie sa îndeplinească următoarele criterii minimale:
· să aibă titlul de doctor acordat cu cel mult 7 ani înaintea depunerii  proiectului;
· să fi publicat minimum 3 lucrări de la terminarea doctoratului, ca autor principal/ corespondent sau fără participarea conducătorului de doctorat. Respectivele publicații trebuie să fie indexate ISI, SCOPUS sau ERIH sau în cărți editate la edituri internaționale prestigioase. Pentru cei care și-au susținut lucrarea de doctorat în ultimele 12 luni, criteriul se modifică la minim un articol publicat, ca autor principal/corespondent sau fără participarea conducătorului de doctorat, și alte articole trimise la publicare în reviste indexate ISI, SCOPUS sau ERIH sau în volume colective publicate la edituri internaționale de prestigiu;
· să fi participat la viața academică internațională (la conferințe internaționale cu sistem de selecție, la colocvii sau seminarii internaționale);
2. Etapa de evaluare a dosarului cu ajutorul unor experți evaluatori (cel puțin 2 experți evaluatori pentru fiecare proiect). Perioada de evaluare durează aproximativ 4-6 săptămâni.
Pe măsura primirii lor, după verificarea criteriilor de eligibilitate, dosarele vor fi trimise către experți evaluatori. Proiectele vor fi evaluate printr-un sistem de peer-reviewing, de către minimum 2 evaluatori specializați în domeniul de cercetare al proiectului. Proiectele candidaților vor fi evaluate cu un sistem de calificative (A+, A, A-, B+, B, B-, C+, C, C-, D. În sistem de puncte, acestea se echivalează în modul următor: 10=A+; 9=A; 8=A-; 7=B+; 6=B; 5=B-; 4=C+; 3=C; 2=C-; 1=D). Proiectele evaluate cu A-, A și A+ (punctaj mai mare sau egal cu 8, ca medie a criteriilor de evaluare) vor fi selectate pentru etapa următoare.
3. Jurizarea aplicațiilor se va face într-un panel de minimum 3 experți, constituit din membri de prestigiu ai comunității științifice. Panelul de experți se va constitui de două ori pe an, în lunile aprilie/mai și octombrie/noiembrie. Fiecare secțiune a ICUB hotărăște dacă panelul va include și un interviu cu cercetătorii.
În cazul unor situații de baraj, comisia va lua în calcul următoarele considerente (ce vor constitui criterii pozitive de departajare):
· candidatul se află la primul său proiect semnificativ și nu a mai fost finanțat până în prezent.
· candidatul nu mai este implicat, în momentul de față, într-un alt proiect de cercetare.
Lista aplicațiilor declarate câștigătoare va fi aprobată de Rectorul Universității din București.
Pe site-ul ICUB se vor publica, pentru fiecare secțiune, numele persoanelor care au obținut granturile pentru tineri cercetători.

Contractarea și raportarea rezultatelor
Implementarea proiectului începe la data semnării contractului de grant. Formularul de contractare va fi pus la dispoziția directorilor de grant de către ICUB. 
	

Prorector Cercetare
Prof. Univ. Dr. Carmen Chifiriuc

